Carolin Simon

Carolin Simon (s. 24. marraskuuta 1992) on saksalainen jalkapalloilija. Hän on pelipaikaltaan puolustaja. Hän on pelannut Saksan maajoukkueessa kesäkuun 2020 loppuun mennessä 20 maaottelua ja tehnyt niissä kolme maalia. Hän esiintyi ensimmäisen kerran maajoukkueessa marraskuussa 2016 Norjaa vastaan. MM-kilpailuissa 2019 hän pelasi avauskokoonpanossa kahdessa ottelussa ja tuli vaihtopelaajana kentälle kahdessa ottelussa.

Simon edustaa Bayern Münchenia. Hän on aiemmin edustanut kotimaassaan Hampurin, Wolfsburgin, Leverkusenin ja Freiburgin joukkueita sekä Ranskassa kaudella 2018–2019 Olympique Lyonia.

 Lähteet 

Luokka:Saksalaiset jalkapalloilijat
Luokka:Vuonna 1992 syntyneet
Luokka:Elävät henkilöt